				|

		52012PC0682

			Javaslat A TANÁCS RENDELETE az európai kutatási infrastruktúráért felelős konzorcium (ERIC) közösségi jogi keretéről szóló 723/2009/EK rendelet módosításáról /* COM/2012/0682 final - 2012/0321 (NLE) */

			   	INDOKOLÁS
1.           A JAVASLAT HÁTTERE
·
A javaslat okai és céljai
Az európai kutatási infrastruktúráért
felelős konzorciumról szóló rendeletet (ERIC-rendeletet)[1] a Tanács 2009-ben fogadta el
annak érdekében, hogy elősegítse az európai kutatási infrastruktúrák létrehozását
és nem gazdasági alapon való működtetését. A Tanács a rendelettel új jogi
eszközt teremtett uniós szinten olyan európai kutatási infrastruktúrák
kialakításához, amelyek valamennyi tagállam által elismert jogi személyiséggel
rendelkeznek. A Kutatási Infrastruktúrák Európai Stratégiai Fóruma (ESFRI)
által elkészített útitervben szereplő számos projekt tervezi, hogy az
ERIC-et használja jogi eszközként a kutatási infrastruktúra végrehajtása és
működtetése érdekében.
Az ERIC-rendelet 9. cikkének (1) bekezdése
különbséget tesz a tagállamok, a társult országok, a társult országoktól
eltérő harmadik országok és a kormányközi szervezetek között, valamint
eltérő bánásmódot állapít meg rájuk vonatkozóan. Az ERIC tagsága legalább
három tagállamból áll (9. cikk (2) bekezdés), és a tagállamok a tagok
közgyűlésén együttesen rendelkeznek a szavazati jogok többségével (9. cikk
(3) bekezdés). Az ERIC-ek fogadó országa ugyanakkor tagállam vagy társult
ország is lehet (8. cikk (1) bekezdés).
Több társult ország is, különösképpen Norvégia
hangsúlyozta, hogy számos előkészület alatt álló ERIC-hez járulna hozzá
fogadó országként vagy tagként, amennyiben az EU tagállamokéval azonos
szavazati jogokkal rendelkezne az ERIC-ben; kiváltképp az ERIC fogadó
országaként, és ezáltal jelentős mértékben hozzájárulna annak
tevékenységeihez.
Az ERIC-rendelet javasolt módosításának célja
annak elkerülése, hogy a társult országok ne válhassanak az ERIC-ek fogadó
országává vagy tagjává, mivel a jelenlegi jogi helyzetben szavazati jogaik nem
feltétlenül tükrözik az ERIC-projekteknek biztosított pénzügyi támogatásukat.
·
Háttér-információk
Eddig egyetlen társult ország vagy a társult
országoktól eltérő harmadik ország sem vált ERIC-taggá. Tekintettel az
„Innovatív Unió” elnevezésű kiemelt kezdeményezés azon vállalására, amely
szerint 2015-ig az ESFRI útitervében kiemelt páneurópai érdekű kutatási
infrastruktúraként megjelölt projektek 60 %-a esetében be kell
fejeződjön vagy legalább el kell kezdődjön az építés, fontos, hogy a
társult országok tagként vagy fogadó országként teljes mértékben részt
vehessenek az ERIC-ek létrehozásában és működtetésében, valamint
hozzájárulhassanak ezen infrastruktúrákhoz.
2.           AZ ÉRDEKELT FELEKKEL FOLYTATOTT
KONZULTÁCIÓK ÉS A HATÁSVIZSGÁLATOK EREDMÉNYEI
A bizottsági
hatásvizsgálat, amely akkor készült el, amikor a Tanács elfogadásra javasolta
az ERIC-rendeletet, nem változik majd az ERIC-rendelet javasolt korlátozott
technikai módosításainak hatására.
3.           A JAVASLAT JOGI ELEMEI
Az ERIC-rendelet
javasolt módosítása mindössze a 9. cikk (2) és (3) bekezdését érinti, amelyben
a javaslat szerint legalább egy tagállam és legalább két másik tagállam vagy
társult ország szükséges az ERIC-ek létrehozásához. Javasolt továbbá, hogy a
tagállamok vagy társult országok a tagok közgyűlésén együttesen
rendelkezzenek a szavazati jogok többségével. Egyéb módosítás nem javasolt.
4.           KÖLTSÉGVETÉSI VONZATOK
Az ERIC-rendelet
javasolt módosításának nincs költségvetési vonzata az Unióra vagy a
tagállamokra nézve.
2012/0321 (NLE)
Javaslat
A TANÁCS RENDELETE
az európai kutatási infrastruktúráért
felelős konzorcium (ERIC) közösségi jogi keretéről szóló 723/2009/EK
rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 187. és 188.
cikkére,
tekintettel az Európai Bizottság javaslatára,
a jogi aktus tervezetének a nemzeti
parlamentek számára való megküldését követően,
tekintettel az Európai Parlament véleményére[2],
tekintettel az Európai Gazdasági és Szociális
Bizottság véleményére[3],
tekintettel a Régiók Bizottságának véleményére[4],
mivel:
(1)       Az európai kutatási
infrastruktúráért felelős konzorcium (ERIC) közösségi jogi keretéről
szóló, 2009. június 25-i 723/2009/EK tanácsi rendelet[5] megállapítja az európai
kutatási infrastruktúráért felelős konzorcium (ERIC) létrehozására
vonatkozó követelmények és eljárások, valamint ezek hatásainak jogi keretét.
(2)       Az európai kutatási
infrastruktúrák támogatása és fejlesztése a Közösség régóta létező
célkitűzése, ahogy ezt legutóbb az Európai Közösség kutatási,
technológiafejlesztési és demonstrációs tevékenységekre vonatkozó hetedik
keretprogramjáról (2007–2013) szóló, 2006. december 18-i 1982/2006/EK európai
parlamenti és tanácsi határozat[6]
és különösen a «Kapacitások» egyedi programról szóló, 2006. december 19-i
2006/974/EK tanácsi határozat[7]
is tükrözte.
(3)       A Kutatási Infrastruktúrák
Európai Stratégiai Fóruma (ESFRI) és az elektronikus infrastruktúrával
foglalkozó vitacsoport (eIRG) megfogalmazta és frissítette a kutatási
infrastruktúrák legelső európai útitervét.
(4)       Az európai kutatási
infrastruktúráért felelős konzorcium (ERIC) 2009. évi hatálybalépése óta
két európai kutatási infrastruktúra kapott ERIC-státuszt.
(5)       Az ERIC-tagság nyitva áll a
tagállamok, a társult országok, a társult országoktól eltérő harmadik
országok, valamint a kormányközi szervezetek előtt.
(6)       A társult országok fontos
szerepet töltenek be az európai kutatási infrastruktúrák előkészítésében
és végrehajtásában, és lehetővé kell tenni számukra, hogy azonos
feltételekkel vehessenek részt az ERIC-ekben, mivel támogatásuk révén
hozzájárulnak az uniós kutatás tudományos kiválóságához és az Unió gazdaságának
versenyképességéhez.
(7)       A társult országok ERIC-ben
való részvételének megkönnyítése végett a 723/2009/EK rendelet 9. cikkének (2)
és (3) bekezdését módosítani kell annak érdekében, hogy a társult országok
hozzájárulása teljes mértékben megnyilvánulhasson a tagság feltételeiben és a
szavazati jogokban,
ELFOGADTA EZT A RENDELETET:
1. cikk
A 723/2009/EK rendelet 9. cikkének (2) és (3)
bekezdése helyébe a következő szöveg lép:
„2. Az ERIC tagsága egy tagállamból és
legalább két másik tagállamból vagy társult országból áll. További tagállamok
vagy társult országok az alapszabályban megállapított tisztességes és
ésszerű feltételek mellett bármikor csatlakozhatnak hozzá tagként, illetve
az alapszabályban rögzített feltételekkel szavazati jog nélküli
megfigyelőként. A társult országoktól eltérő harmadik országok és
kormányközi szervezetek – a tagság összetételében bekövetkezett változásokra
vonatkozó, az alapszabályban megállapított feltételeknek és eljárásoknak
megfelelően – szintén csatlakozhatnak, amennyiben a tagoknak a 12. cikk a)
pontjában előírt közgyűlése ezt jóváhagyja.
3. A tagállamok vagy a társult országok a
tagok közgyűlésén együttesen rendelkeznek a szavazati jogok többségével.”
Azon ERIC-ek esetében, amelyek fogadó országa
tagállam, az alapszabályt módosító javaslatokhoz az ERIC-tagsággal
rendelkező tagállamok többségének beleegyezése szükséges.
2. cikk
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ez a rendelet a
Szerződéseknek megfelelően teljes egészében kötelező és
közvetlenül alkalmazandó a tagállamokban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               A Tanács 723/2009/EK rendelete az európai kutatási
infrastruktúráért felelős konzorcium (ERIC) közösségi jogi keretéről.
[2]               HL C […]., […], […]. o.
[3]               HL C […]., […], […]. o.
[4]               HL C […]., […], […]. o.
[5]               HL L 206., 2009.8.8., 1. o.
[6]               HL L 412., 2006.12.30., 1. o.
[7]               HL L 54., 2007.2.22., 101. o.


title: Javaslat a tanács rendelete az Európai Újjáépítési Ügynökségről szóló 2667/2000/EK tanácsi rendelet módosításáról (előterjesztő: a Bizottság)

text:
                   AZ EURÓPAI KÖZÖSSÉGEK BIZOTTSÁGA
                                                     Brüsszel, 28.06.2004
                                                     COM(2004) 451 végleges
                                                     2004/0133 (CNS)
                                           Javaslat
                                A TANÁCS RENDELETE
   az Európai Újjáépítési Ügynökségről szóló 2667/2000/EK tanácsi rendelet módosításáról
                                 (előterjesztő: a Bizottság)
HU                                                                                HU
 ---pagebreak---                                                     INDOKLÁS
   A 2000. december 7-én hatályba lépett 2666/2000/EK tanácsi rendeletet1 (a továbbiakban „a
   CARDS rendelet”) 19. cikkének megfelelően 2006. december 31-ig kell alkalmazni.
   A CARDS rendelet 13. cikke kimondja:
             A Tanács ezt a rendeletet 2004. december 31. előtt felülvizsgálja.
             E célból a Bizottság a Tanács felé legkésőbb 2004. június 30-ig értékelő jelentést,
             valamint e rendelet jövőjére és a szükséges módosításokra vonatkozóan ajánlást tesz.
   A 2667/2000/EK tanácsi rendelet2, (a továbbiakban „az ügynökségi rendelet”) 2000.
   december 7-én lépett hatályba és 16. cikkének megfelelően 2004. december 31-ig kell
   alkalmazni.
   Az ügynökségi rendelet 14. cikke kimondja:
             Ha a Bizottság úgy találja, hogy az Ügynökség betöltötte az 1. cikkben leírt
             mandátumát ajánlást tesz a Tanács felé az Ügynökség feloszlatására vonatkozóan.
             Mindenesetre a Bizottság a Tanács felé legkésőbb 2004. június 30-ig a rendelet
             alkalmazásáról értékelő jelentést és az Ügynökség státuszára vonatkozóan ajánlást
             tesz.
   Ebből a célból a Bizottság 2003-ban elindított egy értékelést a Bizottságnak a harmadik
   országokban folyó együttműködési és fejlesztési programjai értékelésének keretében, melynek
   célja, hogy az Európai Bizottság számára egy független és megbízható vizsgálatot biztosítson
   a CARDS keretében nyújtott segítség stratégiájáról és annak politikai keretein belüli
   alakulásáról, éppúgy, mint egy független vizsgálatot az Európai Újjáépítési Ügynökség
   (EÚÜ) rendelet alkalmazásáról annak 2000. februári megalakulása időpontjától, megjelölve,
   hogy hogyan alakult az Ügynökség szerepe és feladatai.
   A 2003. május és 2004. május (CARDS) és 2003. október és 2004. május (EÚÜ) közötti
   időszakban folyó értékeléseket egy, a CARDS országokbeli szakértőkből álló nemzetközi
   csapat folytatta. Az értékelést közelről figyelemmel kísérte az Értékelő Egység, melyet a
   Bizottsági szolgálatokból és az EÚÜ-ből álló referencia csoportok segítettek. A jelentések
   alapja egy elméleti kutatás, melyet valamennyi CARDS országban, helyszínen végzett
   tanulmányok követtek, figyelembe véve az EÚÜ minden operációs központját. Az értékelések
   a partnerországok kormányainak és civil szervezeteinek képviselőivel folytatott interjúkat és
   megbeszéléseket tartalmaznak.
   Az értékelés zárójelentései 2004. június 4-től teljes egészében hozzáférhetők az EuropeAid
   weboldalon, valamint olvashatóak és letölthetőek a következő linken:
   http://europa.eu.int/comm/europeaid/evaluation/program/cardsrep.htm
   1
           HL L 306, 2000.12.7., 1.o. legutóbb a 2001.12.10-i 2415/2001/EK rendelettel módosított rendelet (HL
           L 327, 2001.12.13., 3.o.)
   2
           HL L 36, 2000.12.7., 7.o. legutóbb a 2001.12.10-i 2415/2001/EK rendelettel módosított rendelet (HL L
           327, 2001.12.13., 3.o.) és a 2003.6.18-i 1646/2003/EK rendelet ( HL L 245, 2003.9.29.,16.o.)
HU                                                        2                                                     HU
 ---pagebreak---    Ezzel a közleménnyel a Bizottság tájékoztatni kívánja a Tanácsot, hogy hogyan akar eljárni a
   jövőben:
   a)       Az elfogadott gyakorlatnak megfelelően egy ellentmondásos eljárás indul, mely
            lehetőséget ad a Bizottság számára, hogy részletesen elemezze mindkét jelentésben
            lévő következtetéseket és ajánlásokat.
   b)       Ezzel párhuzamosan a Bizottság egy kétoldali megközelítést ajánl.
            Az ügynökségi rendeletről
   A külső értékelés arra a következtetésre jutott, hogy az Ügynökség hatékonyan dolgozik
   azokban az országokban és területeken, ahol tevékenykedik, és a modell adminisztratív
   oldalról megbízható és a menedzsment oldaláról felelősségteljes.
   Tekintetbe véve az Ügynökség tevékenységének ezen általános pozitív vizsgálatát és
   figyelembe véve, hogy az Uniós segítség kerete az Unió pénzügyi előrejelzéseivel
   összhangban a 2006-ig tartó időszakra szól, fontos, hogy az Ügynökség mandátumába tartozó
   országoknak és területeknek nyújtott Uniós segítség kivitelezésében folytonosságot
   biztosítsunk. Az Ügynökségi rendeletet ennek megfelelően 2006. december 31-ig meg kell
   hosszabbítani.
   A Bizottság felhívja a Tanács figyelmét, hogy az Ügynökség zökkenőmentes működése
   biztosításának érdekében és azért, hogy az adminisztratív és szerződéses kötelezettségeit (úm.
   személyzet, járandóságok, stb.) be tudja tartani, az ügynökségi rendelet érvényességének
   meghosszabbításáról szóló döntést minél hamarabb meg kell hozni.
   Ez az ajánlás nem sérti azt a gondolkodást, mely azokról a további speciális lépésekről folyik,
   melyeket a Bizottság az értékelőknek az Ügynökség hatékonyságának javítására tett ajánlásai
   alapján egy későbbi időpontban szükségesnek ítél.
            A CARDS rendeletről
   A Bizottság úgy találja, hogy az értékelés során tett ajánlások nem kívánják meg a jelenlegi
   törvényi keretek módosítását, mivel a rendelet stabilizációs és egyesítési folyamathoz való
   hozzájárulását illetően még mindig kellően kielégítő. Ezen túl minden változás a gyakorlatban
   csak 2005-ben lenne operatív és legjobb esetben a 2006-os éves cselekvési program készítését
   befolyásolná, mielőtt a rendelet 2006. december 31-én lejár.
   Egy sor következtetés és ajánlás kapcsolódik a Bizottság szervezetéhez, a tagországokkal, az
   IFI-vel és más érdekelt felekkel való egyeztetéshez vagy a program kialakításához és annak
   végrehajtási módozataihoz; azonban ezek közül a pontok közül egyik sem kívánja meg
   magának a CARDS rendelet tartalmának a módosítását. A Bizottság reagálni fog ezekre és
   arra a lehetséges szándékra, amely az egyéb érdekeltségektől érkező és velük egyeztetett
   segítségnyújtás módjának erősítésére vonatkozik.
   Mindenesetre a Bizottság a 2005-2006-os időszakra figyelembe veszi az Uniós
   segítségnyújtás programozásában a partnerkapcsolatokat és SAP jelentéseket. Ez a
   megközelítés teljes egészében összhangban van az értékelő jelentés ajánlásaival, mely azt
   javasolja, hogy a 2005-2006 időszakra egyszerűsített előrejelzési programra van szükség,
   amely figyelembe veszi az új stratégiai eszközöket és 2007-től új segítségnyújtási
   módszereket kell kifejleszteni.
HU                                                3                                                HU
 ---pagebreak---    A Bizottság ezért úgy ítéli meg, hogy a CARDS rendeletet nem kell módosítani és azt
   változatlan formában kell alkalmazni 2006. december 31-ig, amikor is a 19. cikkel
   összhangban hatályát veszti.
   c)       Mindkét esetben a Bizottság továbbra is tájékoztatja a tagállamokat valamennyi
            olyan további lépésről, amelyre szükség lehet a fent említett ellentmondásos eljárás
            befejezése után.
   Összefoglalva, a Bizottság felkéri a Tanácsot, hogy fogadja el az Európai Újjáépítési
   Ügynökségről szóló 2000. december 5-i 2667/2000/EK tanácsi rendelet mellékelt módosítási
   javaslatát.
HU                                              4                                                HU
 ---pagebreak---                                                                2004/0133 (CNS)
                                                   Javaslat
                                        A TANÁCS RENDELETE
   az Európai Újjáépítési Ügynökségről szóló 2667/2000/EK tanácsi rendelet módosításáról
   AZ EURÓPAI UNIÓ TANÁCSA,
   tekintettel az Európai Uniót létrehozó Szerződésre és különös tekintettel a 181.a cikk 2.
   bekezdésének első mondatára,
   tekintettel a Bizottság javaslatára,3
   tekintettel az Európai Parlament véleményére4,
   mivel:
   (1)     Az Európai Újjáépítési Ügynökség a 2666/2000/EK rendelet5 1. cikke alapján Uniós
           segítséget nyújt az Egyesült Nemzetek Szervezete Biztonsági Tanácsa 1999. június
           10-i 1244 állásfoglalása szerint meghatározott, Koszovót is magába foglaló Szerbia és
           Montenegróban és Macedónia Volt Jugoszláv Köztársaságban.
   (2)     Az Európai Újjáépítési Ügynökségről szóló 2667/2000/EK rendelet 16. cikkének6
           megfelelően azt 2004. december 31-ig kell alkalmazni.
   (3)     A rendelet 14. cikke meghatározza, hogy a Bizottság a Tanács felé a rendelet
           alkalmazásáról értékelést, az Ügynökség státuszára vonatkozóan pedig ajánlást tesz.
   (4)     A Bizottság ezt a jelentést 2004. június 4-én közzétette.
   (5)     Az Egyesült Nemzetek Szervezete Biztonsági Tanácsa 1999. június 10-i 1244
           állásfoglalása szerint meghatározott, Koszovót is magába foglaló Szerbia és
           Montenegróban és Macedónia Volt Jugoszláv Köztársaságban nyújtott Uniós segítség
           programját az Országos Stratégiai Dokumentumok tartalmazzák a 2002-től 2006-ig
           tartó időszakra, az Unió pénzügyi előrejelzéseivel összhangban. A Bizottságnál ezekre
           az országokra és területekre a 2005-2006 időszakra vonatkozóan folyamatban van egy
           több éves előrejelzési program kidolgozása.
   3
           HL C […] […], o. […]
   4
           HL C […] […], o. […]
   5
           Az Albániának, Bosznia-Hercegovinának, Horvátországnak, a Jugoszláv Szövetségi Köztársaságnak és
           Macedónia Volt Jugoszláv Köztársaságnak nyújtandó segítségről szóló 2666/2000/EK tanácsi rendelet
           L306, 2000.7.12.,7.o. A 2415/2001/EK rendelettel módosított rendelet (HL L 327, 2001.12.12.,3.o.)
   6
           HL L306, 2000.12.7.,7.o. A 2415/2001/EK rendelettel módosított rendelet (HL L 327, 2001.12.12.,3.o.)
           és a 1646/2003/EK rendelet (HL L 245, 2003.9.29., 16.o.).
HU                                                     5                                                        HU
 ---pagebreak---    (6)     Az ügynökség tevékenységének kedvező fejlődése és az a tény, hogy az Uniós
           segítség kerete a 2006-ig tartó időszakot öleli fel szükségessé teszi az Uniós
           segítségnyújtás folytatásának biztosítását. Következésképpen az Európai Újjáépítési
           Ügynökség mandátumát 2006. december 31-ig meg kell hosszabbítani.
   (7)     A Jugoszláv Szövetségi Köztársaságban (JSZK) 2003. február 4-én elfogadtak egy
           alkotmányos fejezetet, amely szerint az ország új neve „Szerbia és Montenegró“7. Az
           államnak ezt a névváltozását figyelembe kell venni.
   ELFOGADTA EZT A RENDELETET:
                                                1. cikk
   A 2667/2000/EK rendelet a következőképpen módosul:
   1.        Az 1. cikk (1) bekezdése i) pontjában a „Jugoszláv Szövetségi Köztársaság”
             fogalmat „Szerbia és Montenegró” váltja fel.
   2.        A 2. cikk (1) bekezdése b) pontjában a „Jugoszláv Szövetségi Köztársaság” fogalmat
             „Szerbia és Montenegró” váltja fel.
   3.        A 4. cikk (10) bekezdésében a „Jugoszláv Szövetségi Köztársaság” fogalmat
             „Szerbia és Montenegró” váltja fel.
   4.        A 14. cikk hatályát veszti.
   5.        A 15. cikk helyébe a következő lép:
             „A Bizottság az 1628/96/EK rendelet alapján a Szerbia és Montenegróban és
             Macedónia Volt Jugoszláv Köztársaságban nyújtott Uniós segítség vezetőjét
             delegálhatja az Ügynökségbe.
   6.        A 16. cikkben a „2004. december 31-i” időpont helyébe „2006. december 31.” lép.
                                                2. cikk
   Ez a rendelet az Európai Unió Hivatalos Lapjában való kihirdetését követő 3. napon lép
   életbe.
   Ez a rendelet teljes egészében kötelező és közvetlenül alkalmazandó valamennyi tagállamban.
   7
           beleértve Koszovót az Egyesült Nemzetek Szervezete Biztonsági Tanácsának 1999. június 10-i
           határozata meghatározása szerint
HU                                                 6                                                  HU
 ---pagebreak---    Kelt Brüsszelben,
                     a Tanács részéről
                     az elnök
                     […]
HU                     7               HU


               EURÓPAI BIZOTTSÁG
            Brüsszel, 2017.7.3.
            COM(2017) 356 final
            2017/0147(NLE)
            Javaslat
            A TANÁCS RENDELETE
            az (EU) 2017/127 rendeletnek bizonyos halászati lehetőségek tekintetében történő módosításáról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az (EU) 2017/127 tanácsi rendelet 2017-re meghatározza bizonyos halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeket. Az említett halászati lehetőségeket érvényességük ideje alatt általában többször is módosítják.

               •Összhang a szabályozási terület jelenlegi rendelkezéseivel

               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával.

               •Összhang az Unió egyéb szakpolitikáival

               A javasolt intézkedések összhangban állnak más uniós szakpolitikákkal és különösen a környezetvédelmi politikákkal.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződés 43. cikkének (3) bekezdése.

               Az Európai Uniónak a vízi élővilág fenntartható kiaknázására vonatkozó kötelezettségei az új KHP-alaprendelet 2. cikkében meghatározott kötelezettségekből fakadnak.

               •Szubszidiaritás (nem kizárólagos hatáskör esetén)

               A javaslat a Szerződés 3. cikke (1) bekezdésének d) pontjában említettek szerint az Unió kizárólagos hatáskörébe tartozik, ezért a szubszidiaritás elve nem alkalmazható.

               •Arányosság

                  A javaslat megfelel az arányosság elvének a következő ok miatt: a KHP közös politika. A Szerződés 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.

               •A jogi aktus típusának megválasztása

               Javasolt aktus: rendelet.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               •Az érdekelt felekkel folytatott konzultációk

                  A javaslat figyelembe veszi az érdekelt felektől, a tanácsadó testületektől, a nemzeti közigazgatásoktól, a halászok szervezeteitől és a nem kormányzati szervezetektől kapott visszajelzéseket.

               •Szakértői vélemények beszerzése és felhasználása

                  A javaslat a Nemzetközi Tengerkutatási Tanácstól (ICES) és a Halászati Tudományos, Műszaki és Gazdasági Bizottságtól (HTMGB) kapott tudományos szakvéleményeken alapul.

               •Hatásvizsgálat

               A halászati lehetőségekre vonatkozó rendelet hatályát a Szerződés 43. cikkének (3) bekezdése határozza meg.

               •Célravezető szabályozás és egyszerűsítés

                  Tárgytalan.

               •Alapjogok

                  Tárgytalan.

               4.KÖLTSÉGVETÉSI VONZATOK

                  A javasolt intézkedések nincsenek hatással a költségvetésre.

               5.EGYÉB ELEMEK

               •A javaslat egyes rendelkezéseinek részletes magyarázata

               A javaslat értelmében az (EU) 2017/127 rendelet az alábbiak szerint módosul.

               Farkassügér

               A farkassügér halászata jelenleg tilos, e tilalom alól korlátozott számú, meghatározott halászeszközöket alkalmazó hajó mentesül. Az eltérés többek között azon halászhajókra vonatkozik, amelyek a 2015. július 1-jétől 2016. szeptember 30-ig tartó időszakban horgot vagy rögzített kopoltyúhálót alkalmazva dokumentáltan fogtak farkassügért, feltéve hogy továbbra is ugyanezeket az eszközkategóriákat alkalmazzák. Mivel a múltbeli fogási adatok egy konkrét hajóhoz köthetők, ez gyakorlati problémákat okozhat akkor, ha az üzemeltető helyettesíti a hajót, mivel az új hajó nem rendelkezik fogási adatokkal, és így az eltérés nem vonatkozna rá. Ezért egyértelművé kell tenni, hogy ilyen esetekben a jogosultság átruházható egy másik hajóra, anélkül hogy a szóban forgó eltérés hatálya alá tartozó uniós halászhajók száma és teljes halászati kapacitása megnövekedne. A jogosultságok másik hajóra történő átruházását a hatályos nemzeti szabályoknak megfelelően kell végrehajtani, mivel az ilyen típusú átruházások esetében a tagállamok eltérő rendszereket alkalmaznak.

               Homoki angolna

               2017-ben az ICES a 2016. évi referenciaérték alapján módosította szakvéleményében a homokiangolna-gazdálkodási területeket. E felülvizsgált állománygazdálkodási területek némelyike nem egyezik meg az Északi-tenger uniós vizeivel. A 3r homokiangolna-gazdálkodási terület főként a norvég vizeken található, egyes részei azonban az uniós vizekre is kiterjednek, néhány fontos halászterület átnyúlik a 2r állománygazdálkodási területről a 3r állománygazdálkodási területre. Ennek alapján helyénvaló biztosítani, hogy az uniós halászok hozzáférjenek a 3r állománygazdálkodási terület uniós vizein lévő homokiangolna-állományokhoz, kiterjesztve a 2r gazdálkodási területre megállapított halászati lehetőségeket a 3r gazdálkodási terület uniós vizeire is.

               Spratt

               Az ICES éves szakvéleménye az Északi-tengerben élő sprattra (Sprattus sprattus) vonatkozóan a július 1. és június 30. közötti időszakra terjed ki. Ezért helyénvaló a spratt teljes kifogható mennyiségének meghatározásánál a szakvélemény által érintett időszakot figyelembe venni. Az ICES szakvéleménye szerint az északi-tengeri spratt kifogott mennyisége nem haladhatja meg a 170 387 tonnát a 2017. július 1. és 2018. június 30. közötti időszakban. A spratt tekintetében alkalmazandó halászati lehetőségeket ezért ennek megfelelően kell megállapítani.

               Földközi-tengeri kardhal

               Az ICCAT 2016. évi, Vilamourában (Portugália) megtartott éves ülésén az ICCAT szerződő felei, együttműködő nem szerződő felei, egyéb jogalanyai vagy halászatot folytató jogalanyai meghatározó lépést tettek a Földközi-tengerben élő kardhalállományok aggasztó állapotának orvoslása érdekében, és 15 évre vonatkozó helyreállítási tervet fogadtak el (16-05. számú ICCAT-ajánlás).

               Az Európai Unió az ICCAT titkárságának címzett 2016. decemberi levelében megerősítette, hogy 2017. január 1-jétől végrehajtja a 16-05. számú ICCAT-ajánlásban foglalt rendelkezést. Az Európai Unió továbbá megerősítette, hogy 2017-től tilalmi időszakot vezet be a 16-05. számú ICCAT-ajánlás 11. pontjának megfelelően a január 1. és március 31. közötti időszakban.

               A 16-05. számú ajánlás elfogadásával az ICCAT a földközi-tengeri kardhal esetében 10 500 tonnás teljes kifogható mennyiséget állapított meg. A teljes kifogható mennyiséget azonban nem osztották ki az ICCAT szerződő felei között, így az Unió részesedése az (EU) 2017/127 tanácsi rendelet közzététele idején nem volt meghatározva. Az ICCAT munkacsoportot hozott létre a földközi-tengeri kardhalra vonatkozó teljes kifogható mennyiség igazságos és méltányos elosztási rendszerének és a 2017. évi kvóta szerződő felek közötti elosztásának meghatározása érdekében, továbbá a teljes kifogható mennyiség kezelési mechanizmusának létrehozása céljából.

               A munkacsoport 2017. február 20–22-én Madridban tartott ülésén megállapodás született a felek között a 2017. évi kvóta elosztásáról, és kompromisszum született a 2017. évi kvótafelhasználás kezelése tekintetében. A kompromisszum részeként az Unió részesedését az ICCAT által meghatározott teljes kifogható mennyiség 70,756 %-ában rögzítették, amely 2017-ben 7410,48 tonnát tesz ki.

               Helyénvaló az Unió részesedését az uniós jogba átültetni, és a 2012–2015 közötti, megbízhatónak tekintett referencia-időszak fogási adatai alapján kvótákat meghatározni a tagállamok számára.

               Norvég garnéla

               2017 márciusában az ICES szakvéleményt adott ki a norvég garnélának (Pandalus borealis) az ICES IVa körzet keleti részéből és a 20. alkörzetből (az Északi-tenger északi része, a Norvég-árok és Skagerrak területe) származó fogásaira vonatkozóan. A Norvégiával folytatott konzultációkat követően megállapodás született arról, hogy a norvég garnéla skagerraki fogásai tekintetében az uniós részesedés 3856 tonna lesz.

               Kapcsolódó járulékos fogások

               Az (EU) 2017/127 rendelet bizonyos halászati lehetőségek tekintetében történő módosításáról szóló (EU) 2017/595 tanácsi rendelet (a halászati lehetőségek meghatározásáról szóló rendelet első módosítása) törölte a közönséges lepényhalnak és az érdes lepényhalnak a IIa és IV övezet uniós vizein folytatott halászatára vonatkozó halászati lehetőségeket rögzítő táblázatot. Ezért helyénvaló törölni a közönséges lepényhalra való utalásokat azon lábjegyzetekből, amelyekben a közönséges lepényhal olyan kapcsolódó fajként kerül említésre, amelynek a járulékos fogásait ugyanazon kvóta keretében egy bizonyos százalékban meghatározott felső határ alkalmazásával veszik számításba.

               2017/0147 (NLE)

               Javaslat

               A TANÁCS RENDELETE

               az (EU) 2017/127 rendeletnek bizonyos halászati lehetőségek tekintetében történő módosításáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 43. cikke (3) bekezdésére,

               tekintettel az Európai Bizottság javaslatára,

               mivel:

               (1)Az (EU) 2017/127 tanácsi rendelet
                  1
                2017-re meghatározza bizonyos halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeket.

               (2)A farkassügér bizonyos halászeszköz-kategóriákkal való halászatát lehetővé tevő eltérés az említett halászeszközökkel való korábbi fogásokhoz kapcsolódik; egyértelművé kell tenni, hogy az eltérésre való jogosultság a halászhajók cseréje esetében is fennmarad, és ugyanakkor biztosítani kell, hogy az eltérés hatálya alá tartozó hajók száma és teljes halászati kapacitása ne növekedjen.

               (3)2017-ben a Nemzetközi Tengerkutatási Tanács (ICES) a 2016. évi referenciaérték alapján módosította szakvéleményében a homokiangolna-gazdálkodási területeket. A 3r homokiangolna-gazdálkodási terület főként a norvég vizeken található, egyes részei azonban az uniós vizekre is kiterjednek, néhány fontos halászterület  átnyúlik a 2r állománygazdálkodási területről a 3r állománygazdálkodási területre. Helyénvaló biztosítani, hogy az uniós halászok hozzáférjenek a 3r állománygazdálkodási terület uniós vizein található homokiangolna-állományokhoz. A 2r állománygazdálkodási területre megállapított halászati lehetőségeket ezért ki kell terjeszteni a 3r állománygazdálkodási terület uniós vizeire is.

               (4)2017. március 27-én az ICES szakvéleményt adott ki a norvég garnélának (Pandalus borealis) az ICES IVa körzet keleti részéből és az ICES 20 alkörzetből (Északi-tenger északi része, a Norvég-árok és Skagerrak területe) származó fogásaira vonatkozóan. E szakvélemény alapján és a Norvégiával folytatott konzultációkat követően helyénvaló a norvég garnéla skagerraki fogásai tekintetében az uniós részesedést 3856 tonnában meghatározni, és a Norvég-árokra vonatkozó uniós kvótát módosítani.

               (5)Az ICES 2017. április 7-i szakvéleménye szerint az északi-tengeri spratt (Sprattus sprattus) kifogott mennyisége nem haladhatja meg a 170 387 tonnát a 2017. július 1. és 2018. június 30. közötti időszakban. A spratt tekintetében alkalmazandó halászati lehetőségeket ennek megfelelően kell megállapítani.

               (6)Az (EU) 2017/595 tanácsi rendelet
                  2
                törölte a közönséges lepényhalnak (Limanda limanda) és az érdes lepényhalnak (Platichthys flesus) az ICES IIa körzet és IV alterület uniós vizein folytatott halászatára vonatkozó halászati lehetőségeket rögzítő táblázatot az (EU) 2017/127 rendelet IA. mellékletéből. Ezért helyénvaló törölni a közönséges lepényhalra való utalásokat az (EU) 2017/127 rendelet IA. mellékletében szereplő azon lábjegyzetekből, amelyekben a közönséges lepényhal kapcsolódó, járulékosan kifogott fajként szerepel.

               (7)Az Atlanti Tonhal Védelemére Létrehozott Nemzetközi Bizottság (ICCAT) 2016. évi éves ülésén elfogadta a 16-05. számú ajánlást, amely 10 500 tonnában határozza meg a földközi-tengeri kardhalra (Xiphias gladius) vonatkozó teljes kifogható mennyiséget, és munkacsoportot hoz létre, amelynek feladata a földközi-tengeri kardhalra vonatkozó teljes kifogható mennyiség igazságos és méltányos elosztási rendszerének meghatározása, a szerződő felek, együttműködő nem szerződő felek, egyéb jogalanyok vagy halászatot folytató jogalanyok 2017-re érvényes kvótájának megállapítása, valamint a teljes kifogható mennyiség kezelésére szolgáló mechanizmus kialakítása.

               (8)Az Unió az ICCAT titkárságának címzett 2016. december 23-i levelében megerősítette, hogy 2017. január 1-jétől végrehajtja a 16-05. számú ICCAT-ajánlásban foglalt rendelkezést. Az Unió megerősítette, hogy 2017-től a földközi-tengeri kardhalra vonatkozóan tilalmi időszakot vezet be a 16-05. számú ICCAT-ajánlás 11. pontjának megfelelően a január 1. és március 31. közötti időszakban.  Ezért helyénvaló e tilalmi időszakot a földközi-tengeri kardhalra vonatkozó halászati lehetőségek meghatározásához és elosztásához funkcionálisan kapcsolódó feltételként bevezetni.

               (9)Az ICCAT 16-05. számú ajánlásával létrehozott munkacsoport 2017. február 20–22-én ült össze, és elosztási kulcsot, valamint a 2017. évi kvótafelhasználás kezelése tekintetében kompromisszumot javasolt. A kompromisszum részeként az Unió részesedését az ICCAT által meghatározott teljes kifogható mennyiség 70,756 %-ában rögzítették, amely 2017-ben 7410,48 tonnát tesz ki. Helyénvaló ezért az Unió részesedését az uniós jogba átültetni, és kvótákat meghatározni a tagállamok számára. Az elosztás a 2012–2015 közötti referencia-időszak fogási adatain alapszik.

               (10)Az (EU) 2017/127 rendeletben előírt fogási korlátok 2017. január 1-jétől alkalmazandók. Ezért indokolt előírni, hogy e rendelet fogási korlátokra vonatkozó rendelkezései is az említett naptól legyenek alkalmazandók. E visszamenőleges alkalmazás nem sérti a jogbiztonságnak és a jogszerű elvárások védelmének az elvét, mivel a vonatkozó halászati lehetőségek még nincsenek kimerítve.

               (11)Az (EU) 2017/127 rendeletet ezért ennek megfelelően módosítani kell,

               ELFOGADTA EZT A RENDELETET:

               1. cikk
                  Az (EU) 2017/127 rendelet módosításai

               1.A 9. cikk (2) bekezdésének első albekezdése a következő mondattal egészül ki:

               „Egy uniós halászhajó cseréje esetén a jogosultság átruházható egy másik hajóra, feltéve hogy a szóban forgó eltérés hatálya alá tartozó uniós halászhajók száma és teljes halászati kapacitása nem növekszik.”

               Az (EU) 2017/127 rendelet IA. és ID. melléklete e rendelet mellékletének megfelelően módosul.

               2. cikk

               Ez a rendelet az Európai Unió Hivatalos Lapjában való kihirdetését követő napon lép hatályba.

               Ezt a rendeletet 2017. január 1-jétől kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács (EU) 2017/127 rendelete (2017. január 20.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2017. évre történő meghatározásáról (HL L 24., 2017.1.28., 1–172. o.).

                     (2)
                  A Tanács (EU) 2017/595 rendelete (2017. március 27.) az (EU) 2017/127 rendelet bizonyos halászati lehetőségek tekintetében történő módosításáról (HL L 81., 2017.3.28., 6–13. o.).

    ---documentbreak---

               EURÓPAI BIZOTTSÁG
            Brüsszel, 2017.7.3.
            COM(2017) 356 final
            MELLÉKLET
            a következőhöz:
            Javaslat - A TANÁCS RENDELETE
            az (EU) 2017/127 rendeletnek bizonyos halászati lehetőségek tekintetében történő módosításáról

               1.Az (EU) 2017/127 rendelet IA. melléklete a következőképpen módosul:

               a) a homoki angolnáknak a IIa, IIIa és IV övezet uniós vizein folytatott halászatára és a kapcsolódó járulékos fogásokra vonatkozó halászati lehetőségeket ismertető táblázat helyébe a következő táblázat lép:

               „

                        Faj:

                        Homoki angolnák és a kapcsolódó járulékos fogások

                        Övezet:

                        A IIa, IIIa és IV övezet uniós vizei (1)

                        Ammodytes spp.

                        Dánia

                        458 552

                        (2)

                        Analitikai TAC

                        Egyesült Királyság

                        10 024

                        (2)

                        A 847/96/EK rendelet 3. cikke nem alkalmazandó.

                        Németország

                         701

                        (2)

                        A 847/96/EK rendelet 4. cikke nem alkalmazandó.

                        Svédország

                        16 838

                        (2)

                        Unió

                        486 115

                        TAC

                        486 115

                        (1)

                        Kivéve az egyesült királysági alapvonalaktól számított hat tengeri mérföldön belüli vizeket Shetlandnél, a Fair-szigetnél és Foulánál.

                        (2)

                        A kirakodási kötelezettség sérelme nélkül a vékonybajszú tőkehal és a makréla járulékos fogásait be lehet számítani a kvóta 2 %-áig (OT1/*2A3A4). Amennyiben valamely tagállam alkalmazza ezt a rendelkezést az ebben a halászatban járulékosan kifogott fajok tekintetében, az adott tagállam nem alkalmazhat fajok közötti rugalmassági rendelkezést az érintett fajok járulékos fogásait illetően.

                        Különleges feltétel: A fent említett kvóták erejéig az alábbiakat meg nem haladó mennyiségek foghatók ki a következő homokiangolna-gazdálkodási területeken, a IID. mellékletben meghatározottak szerint:

                        Övezet: A homokiangolna-gazdálkodási területek uniós vizei

                        1r

                        2r és 3r

                        4

                        5r

                        6

                        7r

                        (SAN/234_1R)

                        (SAN/234_2R) a 2r esetében; (SAN/234_3R) a 3r esetében

                        (SAN/234_4)

                        (SAN/234_5R)

                        (SAN/234_6)

                        (SAN/234_7R)

                        Dánia

                        241 443

                        165 965

                        50 979

                         0

                         165

                         0

                        Egyesült Királyság

                        5 278

                        3 628

                        1 114

                         0

                         4

                         0

                        Németország

                         369

                         254

                         78

                         0

                         0

                         0

                        Svédország

                        8 866

                        6 094

                        1 872

                         0

                         6

                         0

                        Unió

                        255 956

                        175 941

                        54 043

                         0

                         175

                         0

                        Összesen

                        255 956

                        175 941

                        54 043

                         0

                         175

                         0

               ”

               b) a norvég garnélának a IIIa övezetben folytatott halászatára vonatkozó halászati lehetőségeket ismertető táblázat helyébe a következő táblázat lép:

               „

                        Faj:

                        Norvég garnéla

                        Övezet:

                        IIIa

                        Pandalus borealis

                        (PRA/03A.)

                        Dánia

                        2 506

                        Elővigyázatossági TAC

                        Svédország

                        1 350

                        E rendelet 7. cikkének (2) bekezdése alkalmazandó.

                        Unió

                        3 856

                        TAC

                        7 221

               ”

               c) a norvég garnélának az é. sz. 62º-tól délre található norvég vizeken folytatott halászatára vonatkozó halászati lehetőségeket ismertető táblázat helyébe a következő táblázat lép:

               „

                        Faj:

                        Norvég garnéla

                        Övezet:

                        Norvég vizek az é. sz. 62º-tól délre

                        Pandalus borealis

                        (PRA/04-N.)

                        Dánia

                         211

                        Analitikai TAC

                        Svédország

                         123

                        (1)

                        A 847/96/EK rendelet 3. cikke nem alkalmazandó.

                        Unió

                         334

                        A 847/96/EK rendelet 4. cikke nem alkalmazandó.

                        TAC

                        Nem releváns

                        (1)

                        A közönséges tőkehal, a foltos tőkehal, a sávos tőkehal, a vékonybajszú tőkehal és a fekete tőkehal járulékos fogásait bele kell számítani az e fajok vonatkozásában megállapított kvótákba.

               ”

               d) a sprattnak a IIa és IV övezet uniós vizein folytatott halászatára és a kapcsolódó járulékos fogásokra vonatkozó halászati lehetőségeket ismertető táblázat helyébe a következő táblázat lép:

               „

                        Faj:

                        Spratt és a kapcsolódó járulékos fogások

                        Övezet:

                        A IIa és IV övezet uniós vizei

                        Sprattus sprattus

                        2017. június 30-ig

                        2017. július 1-jétől 2018. június 30-ig

                        (SPR/2AC4-C)

                        (SPR/2AC4-E)

                        Belgium

                         376

                        1 828

                        (1)

                        Analitikai TAC

                        Dánia

                        29 755

                        144 711

                        (1)

                        Németország

                         376

                        1 828

                        (1)

                        Franciaország

                         376

                        1 828

                        (1)

                        Hollandia

                         376

                        1 828

                        (1)

                        Svédország

                        1 330

                        1 330

                        (1) (2)

                        Egyesült Királyság

                        1 241

                        6 034

                        (1)

                        Unió

                        33 830

                        159 387

                        Norvégia

                         0

                        10 000

                        Feröer szigetek

                         0

                        1 000

                        (3)

                        TAC

                        33 830

                        170 387

                        (1)

                        A kirakodási kötelezettség sérelme nélkül a vékonybajszú tőkehal járulékos fogásait be lehet számítani a kvóta 2 %-áig ((OTH/*2AC4C) a 2017. június 30-ig kifogott fogások esetében; (OTH/* 2AC4E) a 2017. július 1-jétől 2018. június 30-ig kifogott fogások esetében). Amennyiben valamely tagállam alkalmazza ezt a rendelkezést az ebben a halászatban járulékosan kifogott fajok tekintetében, az adott tagállam nem alkalmazhat fajok közötti rugalmassági rendelkezést az érintett fajok járulékos fogásait illetően.

                        (2)

                        A homoki angolnákkal együtt.

                        (3)

                        A hering járulékos fogásai 4 %-ig beszámíthatók.

               ”

               e)A sprattnak a IIIa övezet uniós vizein folytatott halászatára és a kapcsolódó járulékos fogásokra vonatkozó halászati lehetőségeket ismertető táblázatban az (1) lábjegyzet helyébe a következő lábjegyzet lép:

               „(1)A kirakodási kötelezettség sérelme nélkül a vékonybajszú tőkehal és a foltos tőkehal járulékos fogásait be lehet számítani a kvóta 5 %-áig (OTH/ *03A.). Amennyiben valamely tagállam alkalmazza ezt a rendelkezést az ebben a halászatban járulékosan kifogott fajok tekintetében, az adott tagállam nem alkalmazhat fajok közötti rugalmassági rendelkezést az érintett fajok járulékos fogásait illetően.”

               2.Az (EU) 2017/127 rendelet ID. mellékletében a kardhalnak a Földközi-tengeren folytatott halászatára vonatkozó halászati lehetőségeket ismertető táblázat helyébe a következő táblázat lép:

               „

                        Faj:

                        Kardhal

                        Övezet:

                        Földközi-tenger

                        Xiphias gladius

                        (SWO/MED)

                        Horvátország

                        Ciprus

                        Spanyolország

                        Franciaország

                        Görögország

                        Olaszország

                        Málta

                        16

                        59

                        1 822,49

                        127,02

                        1 206,45

                        3 736,26

                        443,26

                        (1)

                        (1)

                        (1)

                        (1)

                        (1)

                        (1)

                        (1)

                        Analitikai TAC

                        A 847/96/EK rendelet 3. cikke nem alkalmazandó.

                        A 847/96/EK rendelet 4. cikke nem alkalmazandó.

                        Unió

                        7 410,48

                        (1)

                        TAC

                        10 500

                        (1) Ez a kvóta kizárólag 2017. április 1-jétől 2017. december 31-ig halászható.

               ”